
Tipul măsurii:
   □    INVESTIȚII 
   □    SERVICII 
· SPRIJIN FORFETAR  
 

1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL 

Creşterea eficienţei activităţii agricole este o condiţie esenţiala pentru revitalizarea economica şi sociala a GAL MH. Productivitatea extrem de redusa a agriculturii practicate pe teritoriul Gal MH, dimensiunea redusă a fermelor, pregătirea agricola eminamente practică a administratorilor de ferme şi înzestrarea fizica învechită conduc la un cerc vicios de ineficienţa şi pierdere de efect economic. Sprijinul acordat pentru fermele mici prin Măsura MA3 este un instrument menit să determine, în principal, transformarea structurală și deschiderea spre piață a fermelor mici cu potențial de a deveni întreprinderi agricole viabile, precum și de a creşte capacitatea de a identifica noi oportunități de valorificare a producției acestora.
Scopul acestei măsuri este:
· Îmbunătățirea managementului exploatației agricole;
· Creșterea orientării către piață și a veniturilor exploatațiilor agricole de mici dimensiuni.

Se va realiza o scurtă justificare și corelare cu analiza SWOT a alegerii măsurii propuse în cadrul SDL. (Majoritatea fermelor mici nu sunt fiscalizate si nu sunt orientate catre piaţa).

Obiectiv(e) de dezvoltare rurală „Obiectiv I - Favorizarea competitivităţii agriculturii;

Obiectiv(e) specific(e) al(e) măsurii: Creşterea eficienţei agriculturii practicate în Microregiunea Hârtibaciu şi Revitalizarea economiei şi vieţii sociale în Microregiunea Hârtibaciu;
 Măsura contribuie la prioritatea/prioritățile prevăzute la art. 5, Reg. (UE) nr. 1305/2013: P2 „Creşterea viabilităţii exploataţiilor şi a competitivităţii tuturor tipurilor de agricultură în toate regiunile şi promovarea tehnologiilor agricole inovative şi a gestionării durabile a pădurilor”.  

Măsura corespunde obiectivelor art. 19 din Reg. (UE) nr. 1305/2013.

Măsura contribuie la Domeniul de intervenție 2A „Îmbunătăţirea performanţei economice a tuturor exploataţiilor agricole şi facilitarea restructurării şi modernizării exploataţiilor, în special în vederea creşterii participării pe piată şi a orientării spre piată, precum şi a diversificării activităţilor agricole”, cfm. art. 5, Reg. (UE) nr. 1305/2013). 
 
Măsura contribuie la obiectivele transversale ale Reg. (UE) nr. 1305/2013: Mediu, Inovare, Clima:
Prin măsura MA3 vor fi sprijinite investiţii ce vor avea în vedere ameliorarea sau protejarea factorilor de mediu prin: 1) Investiţii în construcţii, echipamente, utilaje specializate asigurării unui management durabil al gunoiului de grajd şi a altor dejectii 2) Noi metode de păstrare a producţiei agroalimentare 3) Noi metode de păstrare şi prelucrare a deşeurilor. 4) Producţia de energie electrica pentru utilizare proprie. Vor fi sprijinite investiţii ce vor avea în vedere atenuarea schimbărilor climatice şi creşterea rezistenţei la schimbările climatice prin: 1) Anveloparea clădirilor în vederea reducerii emisiilor de CO2 şi a altor GES. 2) Modificarea, reabilitarea retelelor de transport a apei în cadrul fermei în vederea reducerii pierderilor şi prezervării resurselor de apa (rezilienţa la schimbări climatice). 3) Adoptarea unor culturi rezistente la schimbări climatice şi minima intervenţie asupra solului.

Complementaritatea cu alte mãsuri din SDL: Masura MA3 este complementara urmãtoarelor mãsuri incluse in SDL GAL MH -  MA1 – „Dezvoltarea exploataþiilor agricole”.

Sinergia cu alte măsuri din SDL: Măsura contribuie împreună cu MA1 – „Dezvoltarea exploataţiilor agricole” la îndeplinirea obiectivelor Priorităţii 2A „Îmbunătăţirea performanţei economice a tuturor exploataţiilor agricole şi facilitarea restructurării şi modernizării exploataţiilor, în special în vederea creşterii participării pe piaţă şi a orientării spre piaţă, precum şi a diversificării activităţilor agricole”.

2. Valoarea adăugată a măsurii 

Măsura se adresează nevoii identificate la nivelul teritoriului GAL  007- Restructurarea şi modernizarea fermelor mici, în ferme orientate către piaţă. Ajutorul oferit fermelor mici va determina fiscalizarea acestora, aparitia a cel putin 6 noi locuri de muncă şi dezvoltarea capacităţii unui număr de 6 exploataţii de a realiza o agricultura cu eficienţă crescută. Cu ajutorul investiţiilor furnizate, administratorii fermelor îşi vor putea înzestra ferma cu o gamă de utilaje agricole de un nivel tehnologic mai ridicat, cu emisii şi consum mai reduse şi se vor adapta cerinţelor UE în ceea ce priveşte deşeurile zootehnice, protejand factorii de mediu şi reducând emisiile de CO. Succesul acestor ferme va reprezenta un model de bune-practici şi va constitui nucleul unu centru de cristalizare a eficienţei economice în zona GAL MH. 
 
3. Trimiteri la alte acte legislative 

Legislatie UE
R (CE) nr. 1242/2008 de stabilire a unei tipologii comunitare pentru exploatații agricole;
Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii;

Legislație Națională
Legea nr. 346/2004 privind stimularea înființării și dezvoltării întreprinderilor mici și mijlocii cu modificările  şi completările ulterioare;
Ordonanță de urgență nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare;
Ordin nr. 22/2011 al Ministrului Agriculturii și Dezvoltării Rurale privind reorganizarea Registrului fermelor, care devine Registrul unic de identificare, în vederea accesării măsurilor reglementate de Politica Agricolă Comună;
Ordonanță de urgență nr. 43/2013 privind unele măsuri pentru dezvoltarea și susținerea fermelor de familie și facilitarea accesului la finanțare al fermierilor.

4. Beneficiari direcți/indirecți (grup țintă) 

Fermierii care au drept de proprietate și/sau drept de folosinţă pentru o exploatație agricolă care intră în categoria de fermă mică conform definiției relevante cu excepția persoanelor fizice neautorizate; 
Beneficiari direcţi prioritari: fermierii care au accesat măsura MA1 - Dezvoltarea exploataţiilor agricole în cadrul SDL GAL MH 2014 - 2020.
5. Tip de sprijin 

• Sume forfetare care nu depășesc limitele cuantumului stabilite în PNDR pentru aceleași tipuri de operațiuni la care se aplică acest tip de sprijin. 

6. Tipuri de acțiuni eligibile și neeligibile 

Sprijinul se acordă pentru fermă mică, cu scopul de a facilita dezvoltarea fermelor mici pe baza planului de afaceri (PA). Toate cheltuielile propuse în PA, inclusiv capitalul de lucru și activitățile relevante pentru implementarea corectă a PA aprobat, pot fi  eligibile, indiferent de natura acestora.

7. Condiții de eligibilitate 

Exploataţia Agricola trebuie să se afle pe teritoriul GAL MH.
Solicitantul nu poate fi acţionar într-o altă microîntreprindere / întreprindere mică agricolă care accesează / a accesat SubMăsura 6.3. PNDR 2014-2020;
Solicitantul trebuie să se încadreze în categoria microîntreprinderilor şi întreprinderilor mici;
Solicitantul deţine o exploataţie agricolă cu dimensiunea economică cuprinsă între 4.000 - 7.999 € SO (valoarea producției standard);
Exploataţia agricolă este înregistrată, conform prevederilor legislative naționale, cu cel puţin 24 de luni înainte de solicitarea sprijinului;
Solicitantul prezintă un plan de afaceri;
Solicitantul nu a beneficiat de sprijin anterior prin sub-măsura 6.3 din PNDR 2014-2020;
O exploataţie agricolă nu poate primi sprijin decât o singură dată în cadrul acestei sub-măsuri prin PNDR 2014-2020, în sensul că exploatația nu poate fi transferată între doi sau mai mulți fermieri, beneficiari ai sprijinului prin această sub-măsură; 
Implementarea planului de afaceri trebuie să înceapă în termen de cel mult nouă luni de la data deciziei de acordare a sprijinului;
Este permisă accesarea Masurii MN1 în același timp cu Masura MA3, dar prin Planuri de afaceri diferite.

Alte angajamente:
Înaintea solicitării celei de-a doua tranșă de plată, solicitantul face dovada creşterii performanţelor economice ale exploatației, prin comercializarea producției proprii în procent de minimum 10% din valoarea primei tranșe de plată (cerința va fi verificată în momentul finalizării implementării planului de afaceri);
În cazul în care exploatația agricolă vizează creșterea animalelor, planul de afaceri va prevede obligatoriu platforme de gestionare a gunoiului de grajd, conform normelor de mediu (cerința va fi verificată în momentul finalizării implementării planului de afaceri).
În cadrul unei familii doar unul dintre membri poate beneficia de sprijin, indiferent de forma de organizare a membrilor familiei, aferentă accesării submăsurii 6.3 (PFA, II, IF, SRL).
Pe perioada de implementare şi monitorizare a proiectului, solicitantul trebuie să menţină cel puţin încadrarea în dimensiunea SO a exploataţiei agricole, fără a reduce dimensiunea SO sub limita care defineşte mărimea exploataţiei pentru care proiectul este selectat şi aprobat. Beneficiarii acestei submăsuri, au obligaţia de a menţine cel puţin dimensiunea economică (S.O.) pentru care s-a acordat sprijinul, pentru perioada de implementare şi monitorizare a proiectului, respectiv de maximum 6 ani  si de a nu reduce dimensiunea suprafeţei exploataţiei din anul 0 şi din anul ţintă.



8. Criterii de selecție 

Principiul nivelului de calificare în domeniul agricol (în funcție de nivelul de educație și/sau calificare în domeniul agricol); 
Principiul sectorului prioritar care vizează sectorul zootehnic (bovine, apicultură) și vegetal (legumicultura in spatii protejate, inclusiv producţia de material săditor, pomicultura și producția de semințe, legumicultura in camp);
Principiul potențialului agricol care vizează zonele cu potențial determinate în baza studiilor de specialitate;
Principiul fermelor de familie;
Principiul raselor/ soiurilor autohtone;
Principiul complementarităţii: sprijinirea cu prioritate a beneficiarilor măsurii MA1 finanţata prin SDL GAL MH 2014 - 2020.
Implementarea planului de afaceri in maximum 2 ani (cu exceptia sectorului pomicol)/4 ani (pentru sectorul pomicol) de la decizia de acordare a sprijinului.
 9. Sume (aplicabile) și rata sprijinului 

Sprijinul public nerambursabil se acordă pentru o perioadă de maximum trei ani.
Sprijinul public nerambursabil este de 15.000 de euro pentru o exploatație agricolă.
Sprijinul pentru dezvoltarea fermelor mici se va acorda sub formă de primă în două tranșe, astfel:
·  75% din cuantumul sprijinului la semnarea deciziei de finanţare;
·  25% din cuantumul sprijinului se va acorda cu condiția implementării corecte a planului de afaceri, fără a depăși trei ani de la semnarea deciziei de finanțare.

În cazul neimplementării corecte a planului de afaceri, sumele plătite, vor fi recuperate  proporțional cu obiectivele nerealizate.
Implementarea planului de afaceri inclusiv ultima plata cat si verificarea finala  nu vor depasi 3 ani de la decizia de acordare a sprijinului. 

IMPLEMENTAREA CORECTĂ a Planului de Afaceri, presupune îndeplinirea în mod obligatoriu a următoarelor condiții: 
· comercializarea producției proprii în procent de minimum 10% din valoarea primei tranșe de sprijin, aspect demonstrat prin documente justificative, în conformitate cu legislația în vigoare;
· înființarea platformelor de gestionare a gunoiului de grajd conform normelor de mediu în vigoare cu respectarea condițiilor de bune practici în Anexa nr. 9 la Ghidul solicitantului, în cazul în care exploatația vizează creșterea animalelor;  în cazul în care în cadrul exploatației agricole există o platformă de gestionare a gunoiului de grajd care respectă normele de mediu / care trebuie adaptată la normele de mediu, în Planul de Afaceri se va detalia acest aspect;
· stabilirea domiciliului/ sediului social a solicitantului în UAT-ul în care exploataţia este  înregistrată;
· în cazul în care fermierul va fi încadrat într-o activitate salarizată, în termen de maximum 9 luni de la data semnării Deciziei de finanțare, locul de muncă al acestuia (sediul social/ punctul de lucru al angajatorului) trebuie să fie în acelaşi UAT sau zona limitrofă a UAT-ului în care este înregistrată exploataţia;
· din Planul de Afaceri trebuie să reiasă dezvoltarea exploataţiei agricole.

În cazul în care, se constată că Beneficiarul nu respectă condiţiile de implementare corectă a planului de afaceri, respectiv nu sunt îndeplinite condițiile de eligibilitate și de selecție şi/ sau celelalte obiective prevăzute în Planul de afaceri, AFIR va proceda: 
· fie la recuperarea integrală a ajutorului financiar nerambursabil plătit și neacordarea celei de a doua tranșe de sprijin (în cazul nerealizării a cel puțin unui obiectiv obligatoriu din Planul de afaceri);
· fie la plata parţială (din valoarea tranșei a doua, şi după caz de la beneficiar), respectiv proportional cu ponderea obiectivului suplimentar nerealizat în totalul obiectivelor obligatorii și suplimentare din Planul de afaceri (în cazul nerealizării a cel puțin unui obiectiv suplimentar din Planul de Afaceri). Suma va fi reținută din valoarea tranșei a doua de sprijin, și după caz de la beneficiar, în cazul în care se constată că trebuie recuperată și din valoarea acordată la prima tranșă de sprijin.

10. Indicatori de monitorizare 
DI 2A -  Numar de exploatatii /beneficiari sprijniti: 6;
Cheltuială publică totală: 90.000 euro;
Numar de locuri de munca nou create: 0;
